### NN 96/2021 (1.9.2021.), Odluka o općinskim porezima Općine Pušća

Općina Pušća

1747

Na temelju odredbe članka 20. stavka 1. i članka 42. stavka 1. Zakona o lokalnim porezima (»Narodne novine« broj 115/16 i 101/17) i članka 18. Statuta Općine Pušća (»Službeni glasnik Općine Pušća« broj 02/21 – pročišćeni tekst), Općinsko vijeće Općine Pušća je na svojoj 1. redovnoj sjednici održanoj 29. lipnja 2021. godine donijelo

ODLUKU

O OPĆINSKIM POREZIMA OPĆINE PUŠĆA

I. OPĆE ODREDBE

Članak 1.

Ovom se Odlukom utvrđuju vrste poreza koji pripadaju Općini Pušća sukladno odredbama Zakona o lokalnim porezima.

II. VRSTE POREZA

Članak 2.

Općini Pušća pripadaju sljedeći općinski porezi:

• prirez porezu na dohodak

• porez na kuće za odmor

• porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 10%.

Prirez porezu na dohodak prihod je proračuna Općine Pušća.

Poslove u vezi s utvrđivanjem i naplatom prireza porezu na dohodak obavlja nadležna ispostava Porezne uprave.

2. Porez na kuće za odmor

Članak 4.

Porez na kuće za odmor plaća se godišnje na cijelom području Općine Pušća u iznosu od 15,00 kuna/m² korisne površine kuće za odmor.

Porez na kuće za odmor prihod je proračuna Općine Pušća.

Poslove u vezi s utvrđivanjem i naplatom poreza na kuće za odmor obavlja nadležna ispostava Porezne uprave.

3. Porez na korištenje javnih površina

Članak 5.

Javnim površinama u smislu ove Odluke smatraju se zemljišta koja su u skladu s prostornim planom namijenjena općoj uporabi (ulice, trgovi, nogostupi, igrališta, zelene površine, parkovi, parki-rališta i sl.).

Porez na korištenje javnih površina plaća se za postavljanje po­kretne(ih) naprave(a) na javnoj površini u iznosu od 10,00 ­kuna/m² zauzete javne površine za svaki dan korištenja.

Porez na korištenje javnih površina prihod je proračuna Općine Pušća.

Poslove u vezi s utvrđivanjem i naplatom poreza na korištenje javnih površina obavlja nadležna ispostava Porezne uprave.

III. PROVEDBENE ODREDBE

Članak 6.

Poslove utvrđivanja, evidentiranja, nadzora, naplate i ovrhe radi naplate poreza temeljem ove Odluke, u ime i za račun Općine Pušća obavlja nadležna ispostava Porezne uprave.

Nadležna ispostava Porezne uprave dužna je do 15. u tekućem mjesecu za prethodni mjesec, Općini Pušća dostavljati zbirno izvješće o utvrđenim i naplaćenim porezima te pokrenutim postupcima i mjerama radi naplate poreza iz članka 2. ove Odluke.

Nadležnoj ispostavi Porezne uprave za obavljanje poslova iz stavka 1. ovog članka pripada naknada u visini od 5 % od ukupno naplaćenih prihoda.

Ovlašćuje se nadležna organizacija za platni promet zadužena za naplatu javnih prihoda (FINA) da naknadu iz stavka 3. ovog članka obračuna i uplati u Državni proračun Republike Hrvatske do zadnjeg dana u mjesecu za prethodni mjesec.

Članak 7.

Kaznene i prekršajne odredbe te odredbe o zastari, obnovi postupka i žalbenom postupku propisane Zakonom o porezu na dohodak i Zakonom o lokalnim porezima jednako se primjenjuju i za poreze propisane ovom Odlukom.

IV. PRIJELAZNE I ZAVRŠNE ODREDBE

Članak 8.

Danom stupanja na snagu ove Odluke prestaje važiti Odluka o općinskim porezima Općine Pušća (»Službeni glasnik Općine Pušća« broj 7/18 i 1/21).

Članak 9.

Postupci u svezi s utvrđivanjem i naplatom općinskih poreza započeti do dana stupanja na snagu ove Odluke, dovršit će se prema odredbama Odluke o općinskim porezima Općine Pušća (»Službeni glasnik Općine Pušća« broj 7/18 i 1/21).

Članak 10.

Ova Odluka objavit će se u »Narodnim novinama« i »Službenom glasniku Općine Pušća«.

Ova Odluka stupa na snagu 1. siječnja 2022. godine, osim odredbe članka 3. iste koja stupa na snagu prvoga dana u mjesecu nakon mjeseca u kojem je predmetna Odluka objavljena u »Naro-dnim novinama«, sve sukladno odredbi članka 42. st. 2. i 3. Zakona o lokalnim porezima.

Klasa: 021-05/21-01/05
 Urbroj: 238/24-01-21-03
 Pušća, 29. lipnja 2021.

Predsjednik Općinskog vijeća
 Anđelko Ždravac, mag. ing. agr., v. r.